อายุ16ปีค่ะ เป็นไข้เมื่อคืนวันศุกร์ที่ผ่านมาหลังจากกลับจากงานเดินแบบที่เซ็นทรัล เช้าวันรุ่งขึ้นทำงานต่อไม่ได้พักผ่อน คืนวันเสาร์ไปจองหัวข้อโปรเจค เพื่อนต้องคอยเช็ดตัวให้ตลอดทั้งคืน ตัวร้อน หนาวสั่นทั้งที่อากาศร้อน มียุงกัดตลอดเวลาเพราะเป็นโรงยิม เริ่มมีน้ำมูกวันที่สามของการป่วย มือสั่น ไอ วันนี้ วันจันทร์ไปสอบไม่ค่อยไหว เวียนหัวตลอดเวลา ทานอะไรก็ขมไปหมดอยากคายออกตลอด ไม่มีอาการอาเจียนใดๆ ล่าสุด 14:50 เหงื่อออกที่หัว คอ จำนวนมาก มากจนหยดลงพื้นเป็นทาง ไม่ได้รู้สึกร้อนอะไร เป็นอะไรมากหรือเปล่าคะ ไม่ว่างไปพบแพทย์้้เพราะติดสอบปลายภาคค่ะ
สวัสดีค่ะ อาการมีไข้ มีน้ำมูก ไอนั้นอาจจะเกิดจากไข้จากการติดเชื้อในทางเดินหายใจ ซึ่งถ้ามีไข้สูง หนาวสั่น ปวดตามตัวเยอะจะนึกถึงไข้หวัดใหญ่ได้เช่นกัน สาเหตุอื่นๆเช่นคออักเสบ ทอนซิลอักเสบ ไซนัสอักเสบ หรือหลอดลมหรือปอดติดเชื้อซึ่งอาจทำให้หอบเหนือ่ยด้วยได้อาการเหงื่อออกนั้น อาจจะเป็นจากช่วงที่ไข้ลงได้ แนะนำสังเกตอาการ ว่าหลังเหงื่ออกแล้ว รู้สึกร่ายกายมีไข้ลดลงหรือไม่ ถ้าเหงื่อออกไปด้วย ไข้ก็ยังสูงตลอด ควรรีบไปพบแพทย์เบื้องต้นกินยาลดไข้ทุก 4-6 ชั่วโมง ดื่มน้ำมากๆ กินยาลดอาการไอ ลดน้ำมูกได้